钦定古今图书集成/明伦汇编/氏族典/第066卷 > 《苏州府志》 > 朱邑
## 钦定古今图书集成/明伦汇编/氏族典/第066卷 > 《苏州府志》 > 朱邑

按《汉书朱邑传》：“邑字仲卿，庐江舒人。少为桐乡啬夫，
廉平不苛，吏民爱敬。补太守卒史，举贤良，为大司农
丞，迁北海太守，以治行第一，入为大司农。笃于故旧，
性公正，不可交以私，天子器之。居处俭节，禄赐以共
九族乡党，家亡馀财。神爵元年卒，天子诏赐邑子金
百斤。邑且死，属其子曰：‘必葬我桐乡，后世子孙奉我
不如桐乡民’。”及死，子葬之桐乡西郭外。民果共起冢
立祠，岁时祀不绝。